62018CJ0593_INF
Sodba Sodišča (sedmi senat) z dne 28. novembra 2019 – ABB/Komisija
(Zadeva C‑593/18 P) (
1
)
„Pritožba – Konkurenca – Omejevalni sporazumi – Evropski trg podzemnih in podvodnih električnih kablov – Razdelitev trga v okviru projektov – Dokazno breme – Domneva nedolžnosti – Načelo enakega obravnavanja“
1.
Pritožba – Razlogi – Napačna presoja dejstev in dokazov – Nedopustnost – Nadzor Sodišča nad presojo dejstev in dokazov – Izključitev, razen ob izkrivljanju – Kršitev pravil, ki se uporabljajo na področju dokazovanja – Pravno vprašanje, ki ga je mogoče navesti v okviru pritožbe
(člen 256(1), drugi pododstavek, PDEU; Statut Sodišča, člen 58, prvi odstavek)
(Glej točke 28, 31, 37 in od 73 do 75.)
2.
Sodni postopek – Navajanje novih razlogov med postopkom – Pogoji – Razlog, ki temelji na elementih, odkritih med postopkom – Neobstoj – Razlog, ki je prvič naveden na obravnavi – Nedopustnost
(Poslovnik Sodišča, člen 127(1))
(Glej točko 33.)
3.
Konkurenca – Upravni postopek – Odločba Komisije o ugotovitvi kršitve – Dokazno breme Komisije, da dokaže kršitev in njeno trajanje – Obseg dokaznega bremena – Enotna in trajajoča kršitev – Sodni nadzor – Napačna uporaba dokaznih standardov s strani Splošnega sodišča
(členi 101, 261 in 263 PDEU)
(Glej točke od 37 do 46.)
4.
Omejevalni sporazumi – Prepoved – Kršitve – Sporazumi in usklajena ravnanja, ki pomenijo enotno kršitev – Pripis odgovornosti za celotno kršitev enemu podjetju – Pogoji – Kršitvene prakse in ravnanja, ki se umeščajo v celovit načrt – Presoja – Merila – Prispevanje k edinemu cilju kršitve – Poznavanje ali predvidljivost celotnega načrta omejevalnega sporazuma in njegovih bistvenih elementov
(člen 101(1) PDEU)
(Glej točke od 48 do 53.)
5.
Pritožba – Razlogi – Razlog, uveljavljan zoper dodatni razlog obrazložitve – Brezpredmeten razlog – Zavrnitev
(člen 256(1) PDEU; Statut Sodišča, člen 58, prvi odstavek)
(Glej točke od 58 do 61.)
6.
Pritožba – Razlogi – Razlog, prvič naveden v okviru pritožbe – Nedopustnost
(člen 256(1), drugi pododstavek, PDEU; Statut Sodišča, člen 58, prvi odstavek)
(Glej točko 63.)
7.
Konkurenca – Upravni postopek – Odločba Komisije o ugotovitvi kršitve – Dokazno breme Komisije, da dokaže kršitev in njeno trajanje – Obseg dokaznega bremena – Dokaz o začetku kršitve – Podjetje, ki je naslovnik obvestila o ugotovitvah o možnih kršitvah in ki v upravnem postopku ni izpodbijalo njegovih pravnih in dejanskih elementov – Posledice
(člen 101(1) PDEU)
(Glej točko 72.)
8.
Konkurenca – Upravni postopek – Odločba Komisije o ugotovitvi kršitve – Dokazno breme Komisije, da dokaže kršitev in njeno trajanje – Obseg dokaznega bremena – Dokaz o začetku kršitve – Spoštovanje načela domneve nedolžnosti
(člen 101(1) PDEU)
(Glej točke od 73 do 78.)
9.
Konkurenca – Globe – Znesek – Določitev – Pravila o prizanesljivosti – Nenaložitev ali znižanje globe v zameno za sodelovanje obdolženega podjetja – Načelo enakega obravnavanja – Obseg – Nemožnost podjetja, da zahteva nediskriminatorno uporabo nezakonitega obravnavanja, ki so ga bila deležna druga zadevna podjetja
(Uredba Sveta št. 1/2003, člen 23(2) in (3); Obvestilo Komisije 2006/C 298/11)
(Glej točke od 79 do 87.)
Izrek
1.
Točka 1 sodbe Splošnega sodišča Evropske unije z dne 12. julija 2018, ABB/Komisija (T‑445/14, neobjavljena, EU:T:2018:449), v delu v katerem je Splošno sodišče s to sodbo zavrnilo tožbo družbe ABB Ltd in ABB AB za razglasitev ničnosti Sklepa Komisije C(2014) 2139 final z dne 2. aprila 2014 v zvezi s postopkom izvajanja člena 101 [PDEU] in člena 53 Sporazuma EGP (zadeva AT.39610 – Električni kabli), ker sta v skladu s tem sklepom ti družbi odgovorni za kršitev člena 101 PDEU in člena 53 Sporazuma o Evropskem gospodarskem prostoru z dne 2. maja 1992, ki se nanaša na kolektivno zavrnitev dobave dodatkov podzemnih električnih kablov z minimalno napetostjo 110 kV in manj kot 220 kV, ter točka 2 te sodbe se razveljavita.
2.
V preostalem delu se pritožba zavrne.
3.
Sklep C(2014) 2139 final se razglasi za ničen v delu v katerem se v njem družbi ABB Ltd in ABB AB štejeta za odgovorni za kršitev člena 101 PDEU in člena 53 Sporazuma o Evropskem gospodarskem prostoru z dne 2. maja 1992, ki se nanaša na kolektivno zavrnitev dobave dodatkov podzemnih električnih kablov z minimalno napetostjo 110 kV in manj kot 220 kV.
4.
Družbi ABB Ltd, ABB AB in Evropska komisija nosijo svoje stroške, nastale v prvostopenjskem in pritožbenem postopku.
(
1
)	UL C 436, 3.12.2018.